ddrg/super_eurlex huggingface dataset:
Oficiālais Vēstnesis L 071 , 18/03/2000 Lpp. 0010 - 0010



Komisijas Regula (EK) Nr. 593/2000 (2000. gada 13. marts), ar kuru pārtrauc piemērot Padomes Regulu (EK) Nr. 2006/97, ar ko paredz konkrētus noteikumus par to, kā piemērot īpašo režīmu tādas olīveļļas importam, kuras izcelsmes valsts ir Maroka EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 9. oktobra Regulu (EK) Nr. 2006/97, ar ko paredz konkrētus noteikumus par to, kā piemērot īpašo režīmu tādas olīveļļas importam, kuras izcelsmes valsts ir Maroka [1], tā kā: (1) Sadarbības nolīguma starp Eiropas Ekonomikas kopienu un Marokas Karalisti [2] B pielikuma 17. un 18. pants paredz īpašu režīmu tādas olīveļļas importam, uz ko attiecas KN kodi 1509 un 1510 un kas ir pilnībā iegūta Marokā un transportēta tieši no minētās valsts uz Kopienu; ar vēstuļu apmaiņas ceļā noslēgto nolīgumu ar Marokas Karalisti šo režīmu pagarināja uz laiku pēc 1994. gada 1. janvāra un uz Sadarbības līguma laiku. (2) Ar Regulu (EK) Nr. 2006/97 paredz konkrētus noteikumus par to, kā piemērot režīmu tā, lai to pielāgotu tā Lauksaimniecības nolīguma prasībām, kas noslēgts kā daļa no daudzpusējo tirdzniecības sarunu Urugvajas kārtas. (3) Regulas (EK) Nr. 2006/97 5. pants paredz, ja noslēdz jaunu nolīgumu, Komisija pieņem vajadzīgos pielāgojumus saskaņā ar 38. pantā noteikto procedūru1966. gada 22. septembra Regulā Nr. 136/66/EEK par eļļas un tauku tirgus kopīgās organizācijas izveidi, kurā jaunākie grozījumi izdarīti ar Regulu (EK) Nr. 2702/1999 [3]; īpašo režīmu vairs nepiemēro, tiklīdz 2000. gada 1. martā stājas spēkā Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses [4], līdz Regulu (EK) Nr. 2006/97 ar Padomes aktu formāli atceļ; tādēļ tā jāpielāgo jaunajai situācijai, pārtraucot to piemērot no jaunā nolīguma spēkā stāšanās dienas. (4) Šajā regulā paredzētie pasākumi ir saskaņā ar Eļļu un tauku komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 2006/97 piemērošana ir pārtraukta. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 13. martā Komisijas vārdā — Komisijas loceklis Franz Fischler [1] OV L 284, 16.10.1997., 13. lpp. [2] OV L 264, 27.9.1978., 2. lpp. [3] OV 172, 30.9.1966., 3025./66. lpp. [4] OV L 327, 21.12.1999., 7. lpp. --------------------------------------------------
Oficiālais Vēstnesis L 279 , 01/11/2000 Lpp. 0019 - 0019



Komisijas Regula (EK) Nr. 2426/2000 (2000. gada 31. oktobris), ar kuru groza Regulu (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Padomes Regulā (EEK) Nr. 2092/91 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Regulu (EK) Nr. 2020/96 [2], un jo īpaši tās 11. panta 1. punkta a) apakšpunktu, tā kā: (1) Regulas (EEK) Nr. 2092/9111. panta 1. punkta a) apakšpunktā ir noteikts, ka no trešas valsts importētus produktus var tirgot tikai tad, ja to izcelsme ir trešā valstī, kas ietilpst sarakstā, kurš sastādīts saskaņā ar minētās regulas 2. pantā paredzētajiem kritērijiem. Tāds saraksts ir noteikts pielikumā Komisijas Regulai (EEK) Nr. 94/92 [3], kura grozīta ar Regulu (EK) Nr. 1616/2000 [4]. (2) Argentīnas iestādes ir lūgušas Komisiju iekļaut jaunu kontroles un sertifikācijas iestādi saskaņā ar Regulu (EEK) Nr. 94/92. (3) Argentīnas iestādes ir sniegušas Komisijai visas nepieciešamās garantijas un informāciju, lai to pārliecinātu, ka jaunā kontroles un sertifikācijas iestāde atbilst Padomes Regulas (EEK) Nr. 2092/91 11. panta 2. punktā noteiktajiem kritērijiem. (4) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 2092/91 14. pantā minētā komiteja, IR PIEŅĒMUSI ŠO REGULU. 1. pants Regulas (EEK) Nr. 94/92 pielikumu groza, kā norādīts šīs regulas pielikumā. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2000. gada 31. oktobrī Komisijas vārdā — Komisijas loceklis Franz Fischler [1] OV L 198, 22.7.1991., 1. lpp. [2] OV L 241, 26.9.2000., 39. lpp. [3] OV L 11, 17.1.1992., 14. lpp. [4] OV L 185, 25.7.2000., 62. lpp. -------------------------------------------------- PIELIKUMS Tekstā attiecībā uz Argentīnu 3. punktu aizstāj ar šādu punktu: "3. Kontroles iestādes: - Instituto Argentino para la Certificación y Promoción de Productos Agropecuarios Orgánicos SRL (Argencert) - Oragnización Internacional Agropecuaria (OIA) - Letis SA" --------------------------------------------------
Oficiālais Vēstnesis L 187 , 26/07/2000 Lpp. 0039 - 0040



Komisijas Regula (EK) Nr. 1639/2000 (2000. gada 25. jūlijs), ar ko groza I pielikumu Regulā (EK) Nr. 2636/1999 par informācijas par tabaku paziņošanu, sākot no 2000. gada ražas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1336/2000 [2], un jo īpaši tās 21. pantu, tā kā: (1) I pielikumā Komisijas 1999. gada 14. decembra Regulā (EK) Nr. 2636/1999 par informācijas par tabaku paziņošanu, sākot no 2000. gada ražas, un ar ko atceļ (EEK) Nr. 1771/93 [3], ir noteikta informācija, kas dalībvalstīm jāpaziņo Komisijai vēlākais līdz attiecīgā ražas gada 31. jūlijam. Šī informācija minētā pielikuma 1.2. punktā ietver līgumos paredzēto tabakas daudzumu (tonnās) ar mitruma saturu, kurš minēts IV pielikumā Komisijas 1998. gada 22. decembra Regulā (EK) Nr. 2848/98, ar ko paredz sīki izstrādātus noteikumus par to, kā piemērot Padomes Regulu (EEK) Nr. 2075/92 attiecībā uz piemaksu sistēmu, ražošanas kvotām un īpašo atbalstu, kuru piešķir ražotāju grupām jēltabakas nozarē [4], kurā jaunākie grozījumi izdarīti ar Regulu (EK) Nr. 1249/2000 [5]. (2) Regulas (EK) Nr. 2848/98 9. panta 5. punkts nosaka, ka, ievērojot Regulas (EEK) Nr. 2075/92 10. panta 2. punktu, audzēšanas līguma puses, sastādot rakstveida līguma grozījumu, var palielināt līgumā sākotnēji noteiktos daudzumus. Saskaņā ar spēkā esošajiem Kopienas noteikumiem to var veikt ievērojami pēc ražas gada 31. jūlija. Tādēļ dalībvalstīm būtu jāļauj grozīt pieprasīto informāciju līdz nākamā gada 30. jūnijam, lai ņemtu vērā jēltabakas daudzumus, uz ko attiecas līgumu grozījumi. (3) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2636/1999 I pielikumu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. jūlijā Komisijas vārdā — Komisijas loceklis Franz Fischler [1] OV L 215, 30.7.1992., 70. lpp. [2] OV L 154, 27.6.2000., 2. lpp. [3] OV L 323, 15.12.1999., 4. lpp. [4] OV L 358, 31.12.1998., 17. lpp. [5] OV L 142, 16.6.2000., 3. lpp. -------------------------------------------------- PIELIKUMS " I PIELIKUMS +++++ TIFF +++++ " --------------------------------------------------
Oficiālais Vēstnesis L 303 , 26/11/1999 Lpp. 0004 - 0004



Komisijas Regula (EK) Nr. 2483/1999 (1999. gada 25. novembris), ar ko Ķīnas Tautas Republikas izcelsmes 4. kategorijas tekstilpreču importa daudzuma limitu samazina atbilstoši apjomam, kādā preces importē Eiropas Kopienā, apejot Eiropas Kopienas un Ķīnas Tautas Republikas nolīgumu par tirdzniecību ar MFA tekstilizstrādājumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem attiecībā uz atsevišķu tekstilizstrādājumu ievešanu no trešām valstīm [1], kurā jaunākie grozījumi izdarīti ar Komisijas Regulu (EK) Nr. 1072/1999 [2], un jo īpaši tās 15. pantu saistībā ar 17. pantu, (1) tā kā izmeklēšana un turpmākās pārbaudes, ko veica gan Kopienā, gan citur ar trešo valstu iestāžu palīdzību saskaņā ar procedūrām, kuras noteiktas Regulas (EEK) Nr. 3033/93 IV pielikumā, ir ļāvušas Komisijai secināt, ka 5408295 4. kategorijas tekstilizstrādājumi (T–krekli) 1995. un 1996. gadā ir ievesti Eiropas Kopienā, apejot Regulas (EEK) Nr. 3030/93 noteikumus, un pierādījumi liecina, ka tie faktiski nākuši no Ķīnas Tautas Republikas un vēlāk ievesti Eiropas Kopienā, nenorādot Ķīnas izcelsmi vai uzrādot viltotas izcelsmes deklarācijas; (2) tā kā notika apspriedes ar Ķīnas Tautas Republiku, lai noskaidrotu situāciju un, jo īpaši pamatojoties uz dokumentāriem pierādījumiem, ko iesniegusi Eiropas Komisija, noteiktu attiecīgo produktu patieso izcelsmi, un vienotos par ekvivalentu tā daudzuma limita pielāgojumu, ko piemēro attiecīgās kategorijas preču eksportam no Ķīnas Tautas Republikas uz Eiropas Kopienu; (3) tā kā 1999. gada 6. jūlijā vienojās par veicamo pielāgojumu, ko uzskata par apmierinošu risinājumu Regulas (EEK) Nr. 3030/93 15. panta nozīmē, efektīvi samazinot 5408295 4. kategorijas izstrādājumu divus ikgadējos iepirkumus; (4) tā kā pirmais ir jāpielāgo daudzuma limits, kas 1999. kvotas gadam noteikts ar pašreizējo divpusējo nolīgumu par tirdzniecību ar tekstilizstrādājumiem un apģērbiem, kura spēkā esamības termiņš beigsies 1999. gada 31. decembrī; (5) tā kā pēc tam ir jāsamazina daudzuma limits, ko piemēro 2000. kvotas gadā; (6) tā kā šajā regulā paredzētie pasākumi ir saskaņā ar tās Tekstilpreču komitejas atzinumu, kas izveidota ar Regulu (EEK) Nr. 3030/93, IR PIEŅĒMUSI ŠO REGULU. 1. pants Daudzuma limitu, kas noteikts 4. kategorijas preču importam 1999. gadā un norādīts III pielikumā Eiropas Kopienas un Ķīnas Tautas Republikas nolīgumam par tekstilpreču tirdzniecību, kurā jaunākie grozījumi izdarīti ar 1998. gada 20. novembrī parafēto Vienošanos vēstuļu apmaiņas veidā [3], samazina par 2704147 precēm. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 25. novembrī Komisijas vārdā — Komisijas loceklis Pascal Lamy [1] OV L 275, 8.11.1993., 1. lpp. [2] OV L 134, 28.5.1999., 1. lpp. [3] OV L 12, 16.1.1999., 27. lpp. --------------------------------------------------
Oficiālais Vēstnesis L 108 , 27/04/1999 Lpp. 0007 - 0007



Komisijas Regula (EK) Nr. 857/1999 (1999. gada 22. aprīlis), ar ko groza Regulu (EK) Nr. 2200/96 par augļu un dārzeņu tirgus kopīgo organizāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regulā (EEK) Nr. 2200/96 [4] izklāstīti noteikumi par atzītām ražotāju organizācijām; tā kā šie noteikumi prasa, lai šo organizāciju biedri pārdotu visu savu produkciju ar ražotāju organizācijas starpniecību; tā kā tomēr nolemts neievērot minētās saistības, atļaujot produkcijas pārdošanu ražotāja saimniecībā tieši patērētājiem viņu personiskām vajadzībām; tā kā šādai tirdzniecībai piemērojams apjoma ierobežojums; tā kā, ņemot vērā noteiktās Kopienas daļās pastāvošo praksi, šo neievērošanu būtu jāpaplašina, ietverot tiešu produkcijas pārdošanu patērētājiem ārpus saimniecības, bet nevajadzētu mainīt pastāvošo apjoma ierobežojumu; tā kā minētās regulas 15. panta 4. punkta c) apakšpunkts būtu jāpaskaidro; tā kā pašreizējie noteikumi par to, ka Kopiena apmaksā noteiktu, no tirgus apgrozības izņemtu un pēc tam par brīvu realizējamu produktu transporta, šķirošanas un iepakošanas izmaksas, būtu jāpiemēro visai no tirgus apgrozības izņemtu produktu brīvai realizācijai, IR PIEŅĒMUSI ŠO REGULU. 1. pants Ar šo Regulu (EK) Nr. 2200/96 groza šādi: 1. Tās 11. panta 1. punkta c) apakšpunkta 3) punkta pirmajā ievilkumā vārdus "viņu saimniecībās" aizstāj ar vārdiem "viņu saimniecībās un/vai ārpus tām". 2. Tās 15. panta 4. punkta c) apakšpunktu aizstāj ar šādu: "c) izstrādā galīgos noteikumus attiecībā uz nepieciešamajiem tehniskajiem un cilvēkresursiem, kas vajadzīgi, lai nodrošinātu atbilstības kontroli standartiem, kuri minēti 2. pantā, augu veselības noteikumiem un maksimālajiem pieļaujamajiem atlikumu līmeņiem." 3. Tās 30. panta 6. punktu aizstāj ar šādu: "6. Kopiena, ar nosacījumiem, kas jānosaka saskaņā ar 46. pantā izklāstīto procedūru, sedz transporta, šķirošanas un iepakošanas izmaksas saistībā ar 1. punktā minēto bezmaksas izplatīšanu." 2. pants Regula stājas spēkā dienā, kad tā publicēta Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Luksemburgā, 1999. gada 22. aprīlī Padomes vārdā – priekšsēdētājs W. Müller [1] OV C 381, 8.12.1998., 8. lpp. [2] Atzinums sniegts 1999. gada 14. aprīlī (Oficiālajā Vēstnesī vēl nav publicēts). [3] Atzinums sniegts 1999. gada 24. februārī (Oficiālajā Vēstnesī vēl nav publicēts). [4] OV L 297, 21.11.1996., 1. lpp. Regula grozīta ar Komisijas Regulu (EK) Nr. 2520/97 (OV L 346, 17.12.1997., 41. lpp.). --------------------------------------------------
Oficiālais Vēstnesis L 291 , 13/11/1999 Lpp. 0025 - 0026



Komisijas Regula (EK) Nr. 2419/1999 (1999. gada 12. novembris), ar ko papildina pielikumu Regulai (EK) Nr. 2301/97 par konkrētu nosaukumu iekļaušanu "Īpaša rakstura sertifikātu reģistrā", kurš paredzēts Padomes Regulā (EEK) Nr. 2082/92 par īpaša rakstura sertifikātiem lauksaimniecības produktiem un pārtikai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikai [1], un jo īpaši tās 9. panta 1. punktu, tā kā: (1) Saskaņā ar Regulas (EEK) Nr. 2082/92 7. pantu Spānija ir nosūtījusi Komisijai pieteikumu par to, lai nosaukumu ierakstītu "Īpaša rakstura sertifikātu reģistrā". (2) Raksturojumu "garantētas tradicionālās īpatnības" var izmantot tikai ar reģistrā ierakstītiem nosaukumiem. (3) Pēc šīs regulas pielikumā norādītā nosaukuma publicēšanas Eiropas Kopienu Oficiālajā Vēstnesī [2] Komisijai saskaņā ar minētās regulas 8. pantu ir nosūtīts iebildums, bet pēc attiecīgas izskaidrošanas tas atsaukts. Terminu "Serrano" pašu par sevi uzskata par specifisku saskaņā ar Regulas (EEK) Nr. 2082/92 5. panta 1. punkta pirmo ievilkumu, t.i., tas nav tulkojams. Tādēļ tas jāizmanto kā tāds. Turklāt termins "Serrano" ir reģistrēts, neierobežojot termina "kalns" izmantošanu. Starp šiem diviem terminiem nav pretrunu. (4) Tādēļ nosaukums, kas minēts pielikumā, ir jāieraksta "Īpaša rakstura sertifikātu reģistrā" un tādējādi jāaizsargā Kopienā kā garantēta tradicionālā īpatnība, ievērojot Regulas (EEK) Nr. 2082/92 13. panta 2. punktu. Tas nozīmē, ka nosaukumu var izmantot tikai tad, ja ir ievērotas specifikācijas. Tomēr ir jānosaka trīs mēnešu pārejas posms, lai izlietotu to produktu krājumus, kas neatbilst specifikācijai. (5) Ar šīs regulas pielikumu papildina pielikumu Komisijas Regulai (EK) Nr. 2301/97 [3], kurā jaunākie grozījumi izdarīti ar Regulu (EK) Nr. 2527/98 [4], IR PIEŅĒMUSI ŠO REGULU. 1. pants Šīs regulas pielikumā paredzēto nosaukumu ar šo iekļauj Regulas (EK) Nr. 2301/97 pielikumā un ieraksta "Īpaša rakstura sertifikātu reģistrā", kurš paredzēts Regulas (EEK) Nr. 2082/92 9. panta 1. punktā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 12. novembrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV C 371, 1.12.1998., 3. lpp. [3] OV L 319, 21.11.1997., 8. lpp. [4] OV L 317, 26.11.1998., 14. lpp. -------------------------------------------------- PIELIKUMS "Jamón Serrano" (Regulas (EEK) Nr. 2082/92 13. panta 2. punkts [1]). [1] Specifikācijas galvenie punkti uzskaitīti OV C 371, 1.12.1998., 3. lpp. --------------------------------------------------
Oficiālais Vēstnesis L 120 , 23/04/1998 Lpp. 0013 - 0013



Komisijas Regula (EK) Nr. 846/98 (1998. gada 22. aprīlis), ar ko pielāgo Padomes Regulu (EK) Nr. 2008/97 un atceļ Regulu (EK) Nr. 151/98 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 9. oktobra Regulu (EK) Nr. 2008/97, ar ko paredz dažus noteikumus īpašā režīma piemērošanai tādas olīveļļas un citu dažu lauksaimniecības produktu importam, kuru izcelsme ir Turcijā [1], un jo īpaši tās 8. pantu, tā kā EK – Turcijas Asociācijas padomes 1998. gada 25. februāra Lēmums Nr. 1/98 [2] par lauksaimniecības produktu tirdzniecības režīmu inter alia paredz labvēlības režīmu tādas olīveļļas importam, kuras izcelsmes valsts ir Turcija, un ko piemēro no 1998. gada 1. janvāra; tā kā Regula (EK) Nr. 2008/97 paredz, ka, ja maina Asociācijas līgumā minētos īpašos noteikumus, jo īpaši attiecībā uz daudzumu, vai noslēdz jaunu līgumu, Komisija var pieņemt vajadzīgos pielāgojumus šai regulai saskaņā ar Padomes Regulas Nr. 136/66/EEK [3], kurā jaunākie grozījumi izdarīti ar Regulu (EK) Nr. 1581/96 [4], 38. pantā paredzēto kārtību; tā kā EK – Turcijas Asociācijas padomes Lēmumā Nr. 1/98 minētais īpašais režīms tādas olīveļļas importam, kuras izcelsmes valsts ir Turcija, pielāgo jo īpaši muitas nodokļa, ko piemēro no 1998. gada 1. janvāra, samazinājumu; tā kā Regulu (EK) Nr. 2008/97 vajadzētu attiecīgi pielāgot, lai iestrādātu minētos samazinājumus saskaņā ar EK - Turcijas Asociācijas padomes Lēmumu Nr. 1/77 [5] paredzēto summu vietā; tā kā EK - Turcijas Asociācijas padomes Lēmumā Nr. 1/98 minētā īpašā režīma noteikumi olīveļļas importam no Turcijas neparedz muitas nodokļa samazinājumam Turcijā piemērot jebkādu īpašu eksporta maksājumu; tā kā tāpēc būtu jāatceļ Padomes Regula (EK) Nr. 151/98 [6]; tā kā šajā regulā paredzētie pasākumi saskan ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2008/97 ar šo groza šādi: 1. Regulas 2. panta 1. punktā frāzi "ECU 0,7245 par 100 kilogramiem" aizstāj ar "10 %". 2. Svītro 2. panta 2. un 3. punktu. 3. Regulas 3. panta 1. un 2. punktā attiecīgi frāzes "ECU 3,723 par 100 kilogramiem" un "ECU 7,003 par 100 kilogramiem" aizstāj ar "5 %". 2. pants Ar šo atceļ Regulu (EK) Nr. 151/98. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 22. aprīlī Komisijas vārdā — Komisijas loceklis Franz Fischler [1] OV L 284, 16.10.1997., 17. lpp. [2] OV L 86, 20.3.1998., 1. lpp. [3] OV 172, 30.9.1966., 3025./66. lpp. [4] OV L 206, 16.8.1996., 11. lpp. [5] OV L 278, 29.10.1977., 13. lpp. [6] OV L 18, 23.1.1998., 6. lpp. --------------------------------------------------
Oficiālais Vēstnesis L 292 , 15/11/1996 Lpp. 0001 - 0001



Padomes Regula (EK) Nr. 2184/96 (1996. gada 28. oktobris), kas attiecas uz tādu rīsu importu Kopienā, kuru izcelsmes un nosūtīšanas vieta ir Ēģipte EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, tā kā Kopiena vēstuļu apmaiņā ir vienojusies ar Ēģiptes Arābu Republiku par to, ka muitas nodokļi, ko piemēro tādu rīsu importam (KN kods 1006), kuru izcelsmes un nosūtīšanas vieta ir Ēģipte, ir aprēķināmi saskaņā ar 12. pantu Padomes 1976. gada 21. jūnija Regulā (EEK) Nr. 1418/76 par rīsu tirgus kopējo organizāciju [1], no tiem atskaitot 25 % minēto nodokļu vērtības, un ka atskaitījums, uz kuru attiecas vienošanās, nav pakļauts eksporta nodoklim par šo produktu, kādu iekasē Ēģipte; tā kā attiecīgi būtu jāatceļ Padomes 1977. gada 17. maija Regula (EEK) Nr. 1250/77, kas attiecas uz rīsu ievešanu no Ēģiptes Arābu Republikas [2], IR PIEŅĒMUSI ŠO REGULU. 1. pants Muitas nodokļi, ko piemēro tādu rīsu importam Kopienā (KN kods 1006), kuru izcelsmes un nosūtīšanas vieta ir Ēģipte, ir aprēķināmi saskaņā ar Regulas (EEK) Nr. 1418/76 12. pantu, no tiem atskaitot 25 % minēto nodokļu vērtības ikgada 32000 tonnu limita robežās. 2. pants Sīki izstrādātus noteikumus šīs regulas īstenošanai, ieskaitot visus novērošanas pasākumus, pieņem saskaņā ar Regulas (EEK) Nr. 1418/76 27. pantā izklāstīto procedūru. 3. pants Ar šo regulu atceļ Regulu (EEK) Nr. 1250/77. 4. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 1996. gada 1. maija. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 28. oktobrī Padomes vārdā — priekšsēdētājs D. Spring [1] OV L 166, 25.6.1976., 1. lpp. Regulā jaunākie grozījumi izdarīti ar Regulu (EK) Nr. 3072/95 (OV L 329, 30.12.1995., 18. lpp.). [2] OV L 146, 14.6.1977., 9. lpp. --------------------------------------------------
Oficiālais Vēstnesis L 277 , 30/10/1996 Lpp. 0012 - 0012



Komisijas Regula (EK) Nr. 2068/96 (1996. gada 29. oktobris), kas groza Regulas (EK) Nr. 1432/94 un (EK) Nr. 1486/95, kuras nosaka sīki izstrādātus noteikumus dažu tarifu kvotu piemērošanai cūkgaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 22. pantu, tā kā dažiem cūkgaļas produktiem tika piešķirtas tarifu kvotas, ievērojot Komisijas 1994. gada 22. jūnija Regulu (EK) Nr. 1432/94, kas nosaka sīki izstrādātas normas importa noteikumu piemērošanai cūkgaļas nozarē, kas paredzēti Padomes Regulā (EK) Nr. 774/94, kas atver dažas Kopienas tarifu kvotas cūkgaļai un dažiem citiem lauksaimniecības produktiem un paredz to pārvaldību [3], kas grozīta ar Regulu (EK) Nr. 1593/95 [4], un, ievērojot Komisijas 1995. gada 28. jūnija Regulu (EK) Nr. 1486/95, kas atver tarifu kvotas cūkgaļas jomā un paredz to pārvaldību [5], kas grozīta ar Regulu (EK) Nr. 1176/96 [6]; tā kā, lai veicinātu tirdzniecību starp Eiropas Kopienu un trešām valstīm, ir jābūt iespējai importēt cūkgaļas produktus bez pienākuma importēt tos no izcelsmes valsts, kas tomēr ir jānorāda importa licences 8. sadaļā statistikas dēļ; tā kā šie noteikumi būtu jāpiemēro importa licencēm, kuru derīguma termiņš vēl nav izbeidzies un kuras nav izmantotas vai ir tikai daļēji izmantotas; tā kā šajā regulā paredzētie pasākumi ir saskaņā ar Cūkgaļas vadības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1432/94 3. panta c) apakšpunktu aizvieto ar šādu: "c) licenču pieteikumu un licenču 8. sadaļā norāda izcelsmes valsti." 2. pants Ar šo Regulas (EK) Nr. 1486/95 4. panta c) apakšpunktu aizvieto ar šādu: "c) licenču pieteikumu un licenču 8. sadaļā norāda izcelsmes valsti." 3. pants Šī regula stājas spēkā dienā, kad tā publicēta Eiropas Kopienu Oficiālajā Vēstnesī. Šī regula attiecas uz licencēm, kuru derīguma termiņš vēl nav izbeidzies un kuras nav izmantotas vai ir izmantotas tikai daļēji. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 29. oktobrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 349, 31.12.1994., 105. lpp. [3] OV L 156, 23.6.1994., 14. lpp. [4] OV L 150, 1.7.1995., 94. lpp. [5] OV L 145, 29.6.1995., 58. lpp. [6] OV L 155, 28.6.1996., 26. lpp. --------------------------------------------------